བོད་ཟས་གཙོ་བོ་རྩམ་པ་ནི་བཟའ་བཏུང་དུ་སྤྱད་དེ་ལྟོ་བ་འགྲང་བྱེད་གཅིག་པུ་མ་ཡིན་པར།དེར་མི་ལུས་ལ་ཤིན་ཏུ་མཁོ་བའི་སྤྲི་དཀར་རྫས་དང་།ཐན་ཆུའི་འདྲེས་སྦྱོར་དངོས་པོ།ཨན་གཞི་སྐྱུར་རིགས་སྣ་བཅུ་བདུན།དེ་བཞིན་ལྕགས་དང་ཀེ།ཞིན་སོགས་ཚད་ཉུང་མ་རྒྱུ་དང་།འཚོ་བཅུདསོགས་འདུས་པས།གཟུགས་གཞིའི་འབྱུང་ཁམས་གསོ་བ་དང་ནད་རིགས་མང་པོ་ཞིག་སེལ་བའི་ཕན་ནུས་ཐོན་གྱིན་ཡོད་པ་སྟེ།ཀྲུང་གོའི་བདེ་སྲུང་མཐུན་ཚོགས་ཀྱི་ཟས་རིགས་བདེ་འཇགས་ཨུ་ཡོན་ཚོགས་པའི་ཞིབ་འཇུག་ཅིག་ལས་ར་སྤྲོད་བྱུང་བ་ལྟར་ན།ནས་ཀྱི་ནང་དུ་སྐྲན་ནད་ཀྱི་ཕྲ་ཕུང་དང་ཕྲ་ཕུང་ངན་པ་གཞན་འཇོམས་པར་བྱེད་པའི་རྫས་རྒྱུ་ཞིག་སྟེ་དམའ་འདུས་མངར་ཆ་ཞེས་པ་ཞིག་འདུས་ཡོད་པས།སྐྲན་ནད་སོགས་སྔོན་འགོག་བྱེད་པར་ཕན་པ་ཆེན་པོ་ཡོད་པ་རེད།